Transsoolisus

Transsoolisus on inimese sooidentiteedi, soolise väljenduse või soolise käitumise mittevastavus tema bioloogilisele soole. Katusmõistena hõlmab ta lisaks inimestele, kelle sooidentiteet on vastupidine nende bioloogilise sooga (transmees ja transnaine), ka inimesi, kes ei oma eksklusiivselt maskuliinset või feminiinset (genderqueer) identiteeti. Osa definitsioone näevad transsoolisi inimesi kolmanda soona või hõlmavad inimesi, kes kuuluvad kolmandasse soosse. Harvem kasutatakse mõistet väga laialt, et hõlmata transvestiidid olenemata nende sooidentiteedist.

Transsoolisus ja transseksuaalsus ei ole sünonüümid. Transseksuaalsus "viitab inimesele, kelle sooidentiteet on erinev nende bioloogilisest soost ja kes soovivad läbi teha muutust mehest naiseks või naisest meheks". See tähendab, et transsooline inimene võib olla transseksuaalne, aga ei pea olema. Arvestama peab seda, et transsoolisus (ega ka transseksuaalsus) ei ole kuidagi seotud seksuaalse sättumusega. Transsoolised inimesed võivad end identifitseerida hetero-, bi-, homo-või aseksuaalsena. Samuti võivad nad leida, et tavaliselt kasutatavad seksuaalse sättumuse mõisted on nende jaoks kas ebatäpsed või kasutamatud. Termin transsoolisus eristub ka intersoolisusest, mis kirjeldab inimesi, kes on sündinud sootunnustega "mis ei sobitu tüüpilisse binaarsesse arusaama mehe või naise kehadest".

Transsooliseks sobivuseks nimetatakse määra, kuivõrd inimene tunneb enda väljanägemist autentselt ja ehedalt ning aktsepteerib seda identiteeti. Paljud transsoolised inimesed kogevad soolist düsfooriat ehk soolise identiteedi häiret. Osa neist otsib meditsiinilist abi nagu hormoonravi, sookorrigeerimine või psühhoteraapia. Samas tuleb arvestada, et kõik transsoolised inimesed ei soovi meditsiinilist abi ning osa ei saa seda endale rahalistel või meditsiinilistel põhjustel lubada.

Sageli diskrimineeritakse transsoolisi inimesi juurdepääsul tööle, avalikes majutusasutustes ja meditsiinis. Transsoolised ei ole paljudes riikides õiguslikult kaitstud diskrimineerimise eest.

Transseksuaalsus ja selle seos transsoolisusega 
1990. aastatest alates on sõna transseksuaalsus üldiselt kasutatud, et kirjeldada transsoolisi inimesi, kes otsivad meditsiinilist abi (näiteks kirurgilist sookorrigeerimist), et püsivalt üle minna soole, millega nad end määratlevad. Transsooliste ja transseksuaalsete inimeste huvid ei pruugi alati kattuda. Näiteks meditsiinilist ravi saanud transseksuaalsed inimesed võivad keskenduda enda soole kestva õigusliku staatuse rajamisele ja muretseda meditsiini privaatsuse pärast.

Sõnade transsoolisus ja transseksuaalsus eristamine tugineb harilikult bioloogilise (füüsiline) ja sotsiaalse (psühholoogiline, sotsiaalne) soo eristusel. Siit tulenevalt võib öelda, et transseksuaalsus hõlmab rohkem inimese soo füüsilisi külgi, transsoolisus aga soo psühholoogilist paigutuse või kalduvust. Samuti sooga seotud sotsiaalsete ootustega, millega võivad kaasneda soorollid. Paljud transsoolised inimesed eelistavad määratlust transsooline ning lükkavad tagasi nimetuse transseksuaalsus. Näiteks tegi seda 1979. aastal avalikult Christine Jorgensen. Selle asemel määratles ta end ajalehes trans-soolisena väites, et "sugu ei ole seotud voodipartneritega. See on seotud identiteediga." Selline lähenemine viitab murele, et transseksuaalsus loob mulje, see on seotud seksuaalsusega. Tegelikult on tegemist sooidentiteediga. Osa transseksuaalseid inimesi on vastu sellele, et neid paigutataks transsoolisuse katuse alla. Mõlema tähise definitsioonid on ajas olnud muutuvad.

Antropoloogi David Valentine järgi loodi esmalt ja kasutati sõna transsooline aktivistide poolt, kes tingimata ei määratlenud end selle sõnaga. Tema järgi ei tohiks transsoolisuse skaalale lisada inimesi, kes ei määratle end tähisega transsooline. Leslie Feinberg väidab sarnaselt, et transsoolisus ei ole (osadele inimestele) vahend enese määratlemiseks vaid kategooria, mis on rakendatud uurijate poolt, et aru saada inimestest. Transgender Health Program (THP) ei ole nende väidetega nõus. THP järgi ei eksisteeri kummagi sõna puhul laialt aktsepteeritud ja tunnustatud määratlust. Mõiste segadus on tavaline, kuna 2000. aastate alguses populaarseid sõnu on hakatud solvavaks pidama. THP soovitab haiglas praktiseerivatel arstidel küsida klientidelt, et milliseid mõisteid nad eelistavad. Sõna transsooline soovitatakse vältida, kuni klient ei ole selle kasutust heaks kiitnud.

Viited 

LGBT